
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

47. Κατάργηση ελέγχων που διενεργούνται στα ενδοκοι¬ 

νοτικά σύνορα ως προς κοινοτικά εμπορεύματα ή 
εμπορεύματα που τελούν σε ελεύθερη κυκλοφορία 
στην Κοινότητα. 1 

48. Τροποποίηση διατάξεων του Ταμείου Προνοίας Δικα¬ 

στικών Επιμελητών. 2 

49. Μείωση της ειοφοράς επαγγελματικού κινδύνου που 

καταβάλλεται στο ΙΚΑ από την Καπνεμπορική Επι¬ 
χείρηση «ΜΙΣΣΙΡ1ΑΝ» Α.Ε. ... 3 

50. Τροποποίηση, συμπλήρωση, αντικατάσταση διατά¬ 

ξεων ου Β,Δ. 542/3.9.1964 (Α' 156) «περί συστά- 
σεως Ταμείου Αρωγής Υπαλλήλων Αστυνομίας Πό¬ 
λεων». . 4 

51. Αύξηση του εφάπαξ βοηθήματος που χορηγεί το Επι¬ 

κουρικό Ταμείο Υπαλλήλων Αστυνομίας Πόλεων 
στους μετόχους του. 5 

52. Αναγνώριση ισοτιμίας επαγγελματικών προσόντων 

δικηγόρων, σύμφωνα με την οδηγία 89/48/ΕΟΚ 
του Συμβουλίου των Ευρωπαϊκών Κοινοτήτων. ... 6 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Έγκριση της 2069966/2.2.1993 κοινής απόφασης των 
Υφυπουργών Εθνικής Οικονομίας και Οικονομικών «Ει¬ 
σφορά υπέρ του Ν. 128/75 από τη διενέργεια συμβά¬ 
σεων επιχειρηματικών απαιτήσεων». 7 

Παράταση λειτουργίας θερινού κινηματογράφου σε κοινό¬ 
χρηστο χώρο της Πλατείας 1. Δροσοπούλου του Δήμου 
Φιλοθέης Αττικής. 8 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλάδος - 
Κύπρου για την αμοιβαία προώθηση και προστασία των 
επενδύσεων (Αθήνα, 30.3.1992). 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 47 (1) 

Κατάργηση ελέγχων που διενεργούνται στα ενδοκοινοτικά 
σύνορα ως προς κοινοτικά εμπορεύματα ή εμπορεύματα 
που τελούν σε ελεύθερη κυκλοφορία στην Κοινότητα. 

•V 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του δευτέρου άρθρου παρ. 2 του Ν.2077/1992 «Κύ¬ 
ρωση της Συνθήκης για την Ευρωπαϊκή Ένωση και των σχετι¬ 
κών πρωτοκόλλων και δηλώσεων που περιλαμβάνονται στην 
Τελική Πράξη» (Α 136). 

β) Του άρθρου 3 όπως αντικαταστάθηκε από το άρθρο 65 
του Ν. 1892/1990 «Για τον εκσυγχρονισμό κοι την ανάπτυξη 
και άλλες διατάξεις», (Α 101) και του άρθρου 4 του Ν. 1338/ 
1983 «Εφαρμογή του Κοινοτικού Δικαίου» (Α 34) όπως αντι- 
καταστάθηκε από το άρθρο 6 παρ. 4 τουΝ. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητος Άνθρακος και Χάλυ- 
βος και του Οργανισμού Εφοδιασμού Ευραρόμ» (Α 70) και 
τροποποιήθηκε από το άρθρο 7 του Ν. 1775/1988 «Εταιρείες 
παροχής επιχειρηματικού κεφαλαίου και άλλες διατάξεις», (Α 
101) και το άρθρο 31 του Ν. 2076/1992, Ανάληψη και 
άσκηση αρμοδιότητας πιστωτικών ιδρυμάτων και άλλες συνα¬ 
φείς διατάξεις (Α 130). 

γ) Του άρθρου 29Α του Ν. 1558/1985 (Α 137), όπως προ¬ 
στέθηκε με το άρθρο 27 του Ν. 2081/1992 (Α 154). 

δ) Του άρθρου 8Α της Συνθήκης ΕΟΚ κα των οδηγιών που 
έχουν εκδοθεί για την ολοκλήρωση της ενιαίας εσωτερικής 
αγοράς. 

2. Την υπ' αριθ. Υ 1935/3.12.1992 κοινή απόφαση του 
Πρωθυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων των Υφυπουργών Εθνικής Οικονο¬ 
μίας» (Β 726). 

3. Την υπ’ αριθ. Υ 1847/1078399/1192/7.8.1992 κοινή 
απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β 525). 

4. Το γεγονός ότι, το παρόν διάταγμα δεν προκαλεί δαπάνη 
εις βάρος του κρατικού προϋπολογισμού. 

5. Την υπ' αριθ. 598/1992 γνωμοδότηση του Συμβουλίου 
της Επικράτειας μετά οπό πρόταση των Υπουργών Γεωργίας. 
Υγείας, Πρόνοιας και Κοινωνικών Ασφαλίσεων, Πολιτισμού, 
Εμπορικής Ναυτιλίας, Δημόσιας Τάξης, Περιβάλλοντος, Χω¬ 
ροταξίας και Δημοσίων Έργων, Βιομηχανίας, Ενέργειας Τε¬ 
χνολογίας και Εμπορίου, Μεταφορών και Επικοινωνιών και 
των Υφυπουργών Εθνικής Οικονομίας και Οικονομικών, απο¬ 
φασίζουμε: 


Άρθρο 1 

1. Με την επιφύλαξη των τελωνειακών διαδικασιών που 
έχουν θεσπισθεί με κοινοτικές διατάξεις, καταργούνται οι 
έλεγχοι που διενεργούνται είτε στα σύνορα είτε στους χώ¬ 
ρους των τελωνείων της χώρας ως προς κοινοτικά εμπορεύ¬ 
ματα ή εμπορεύματα που τελούν σε ελεύθερη κυκλοφορία 
στην Ευρωπαϊκή Κοινότητα. 


2. Οι διατάξεις του παρόντος Π. Δ/τος δεν θίγουν ειδικούς 
ελέγχους που διενεργούνται κατ' εφαρμογή κοινοτικών πρά¬ 
ξεων καθώς και ελέγχους που διενεργούνται, κατ' εξαίρεση, 
βάσει του άρθρου 36 της Συνθήκης ΕΟΚ. 

Άρθρο 2 

Η ρύθμιση του άρθρου 1 παρ. 1 αφορά εμπορεύματα που 
αποστέλλονται είτε από τα λοιπά κράτη-μέλη προς την Ελ¬ 
λάδα είτε από την Ελλάδα προς λοιπά κράτη-μέλη με: 


- απ' ευθείας ενδοκοινοτική πτήση ή ενδοκοινοτικό θαλάσ¬ 
σιο πλου, ή 


- οδικώς ή σιδηροδρομικώς μέσω τρίτης χώρας. Στην περί¬ 
πτωση αυτή ο έλεγχος διενεργείται κατά τη διέλευση των συ¬ 
νόρων και περιορίζεται στην εξακρίβωση του κοινοτικού χα¬ 
ρακτήρα των εμπορευμάτων με βάση τα συνοδευτικά έγ¬ 
γραφα που προβλέπονται επ! του προκειμένου από την κοινο¬ 
τική νομοθεσία. 


Άρθρο 3 

Οι διατάξεις του παρόντος διατάγματος αφορούν ιδίως 
ελέγχους τελωνειακούς, κτηνιατρικούς, φυτό-υγειονομι¬ 
κούς, ιατρο-υγειονομικούς, τεχνικών προδιαγραφών, ποιότη¬ 
τας, εμπορικούς, περιβαλλοντικούς, δημόσιας ασφάλειας ή 
δημόσιας ηθικής, οι οποίοι διενεργούνται από τις αρμόδιες 
τελωνειακός ή άλλες αρχές βάσει των διατάξεων του τελω¬ 
νειακού κώδικα (Ν. 1165/1918 όπως τροποποιήθηκε και 
ισχύει) ή βάσει άλλων ειδικών διατάξεων. 

Άρθρο 4 

Οι διατάξεις του παρόντος διατάγματος δεν θίγουν ελέγ¬ 
χους που διενεργούνται, χωρίς διάκριση μεταξύ εγχωρίων και 
κοινοτικών εμπορευμάτων, στο εσωτερικό της χώρας βάσει 
της ισχύουσας νομοθεσίας. 

Άρθρο 5 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 


Στον Υφυπουργό Εθνικής Οικονομίας αναθέτουμε τη δη¬ 
μοσίευση του παρόντος. 


Στους Υφυπουργούς Εθνικής Οικονομίας και Οικονομικών 
και τους Υπουργούς Γεωργίας, Υγείας, Πρόνοιας και Κοινωνι¬ 
κών Ασφαλίσεων, Πολιτισμού, Εμπορικής Ναυτιλίας, Δημό¬ 
σιας Τάξης, Περιβάλλοντος, Χωροταξίας και Δημοσίων Έρ¬ 


γων, Βιομηχανίας, Ενέργειας Τεχνολογίας και Εμπορίου, Με¬ 
ταφορών και Επικοινωνιών αναθέτουμε την εκτέλεση του πα¬ 
ρόντος. 

Αθήνα, 6 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΥΦΥΠ ΕΘΝ. ΟΙΚΟΝΟΜΙΑΣ 

ΚΩΝ/ΝΟΣ ΔΟΥΣΗΣ 

ΓΕΩΡΓΙΑΣ 

ΧΡ. ΚΟΣΚΙΝΑΣ 


ΥβΥΠ. ΟΙΚΟΝΟΜΙΚΩΝ 

ΚΩΝ/ΝΟΣ ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΔΗΜ. ΣΙΟΥΦΑΣ 


ΠΟΛΙΤΙΣΜΟΥ 

ΘΕΟΔ. ΜΠΑΚΟΓΙΑΝΝΗ 

ΔΗΜΟΣΙΑΣ ΤΑΞΗΣ 

ΝΙΚ. ΓΚΕΛΕΣΤΑΘΗΣ 


ΕΜΠΟΡΙΚΗΣ ΝΑΥΤΙΛΙΛΣΣ 

ΑΛ. ΠΑΠΑΔΟΓΓΟΝΑΣ 


ΠΕΡ/ΝΤΟΣ, ΧΩΡ/ΕΙΑΣ & ΔΗΜ. ΕΡΓΩΝ 

ΑΧ. ΚΑΡΑΜΑΝΛΗΣ 


ΒΙΟΜ/Ν1ΑΣ, ΕΝΕΡΓ., ΤΕΧ/ΠΑΣ Δ ΕΜΠΟΡ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ ΘΕΟΔ. ΑΝΑΓΝΩΣΤΟΠΟΥΛΟΣ 


+ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 48 (2) 

Τροποποίηση διατάξεων του Ταμείου Προνοίας Δικαστικών 
Επιμελητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόφη: 

1. Τις διατάξεις του άρθρου 9 του Ν. 2042/1992 (Α, 75). 

2. Τις διατάξεις του άρθρου 15 του Π. Δ/τος 213/1992 (Α, 
102 ). 

3. Τις διατάξεις των άρθρων 23 παρ. 1 στοιχ. στ, 24 παρ. 1 
και 2 στοιχ. γ, 26 παρ. 1 και 27 παρ. 1 στοιχ. δ του Ν. 1558/ 
1985 (Α, 137). 

4. Τις διατάξεις του άρθρου 27 του Ν. 2081/1992 (Α, 154). 

5. Τη γνώμη του Δ.Σ. του Ταμείου Προνοίας Δικαστικών 
Επιμελητών που διατυπώθηκε κατά την 5/18.5.1992 συνε¬ 
δρίασή του. 

6. Τη γνώμη του ΣΚΑ που διατυπώθηκε κατά την 9η/ 
27.5.1992 συνεδρίασή του της ΚΖ περιόδου. 

7. Το γεγονός ότι από τις διατάξεις του παρόντος διατάγμα¬ 
τος δεν προκαλεΐται δαπάνη εις βάρος του Κρατικού Προϋπο¬ 
λογισμού. 

8. Την 568/1992 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο 1 

Οι περ. α, β, και γ της παρ. 1 του άρθρου 4 του Α.Ν. 2682/ 
1940, όπως ισχύουν μετά την τελευταία τροποποίησή τους με 
την Υ.Α. Φ211/1168/12.5.1989 (Β, 366), αντικαθθίστανται 
ως ακολούθως: 

«Άρθρο 4 

1. Οι πόροι του Ταμείου απαρτίζονται από: 

α) Δραχμές σαράντα (40) για κάθε επίδοση πάσης φύσεως 
αντικειμένου, μορφής, τύπου και σύνταξη δικογράφου ή εγ¬ 
γράφου περιλαμβανομένων και των ατελών επιδόσεων. 

β) Δραχμές τριάντα δύο (32) για κάθε εκδιδόμενο αντί¬ 
γραφο ακεραίου φύλλου χαρτοσήμου ως και για κάθε πιστο¬ 
ποιητικό ή βεβαίωση. 

γ) Δραχμές εβδομήντα (70) για κάθε συντασσόμενη έκ¬ 
θεση, πρόγραμμα ή επαναληπτικό πρόγραμμα πλειστηρια- 
σμού, εγκατάσταση, αποβολή, έξωση, προσωποκράτηση, κή¬ 
ρυξη και οποιοδήποτε διαμαρτυρικό, οι οποίες καταβάλλονται 
από τον ενεργούντα τις πράξεις αυτές ασφαλισμένο και βαρύ¬ 
νουν αυτόν». 

Στον Υπουργό Υγείας, Πρόνοιας και Κοινωνικών Ασφαλί- 

σεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 49 . (3) 

Μείωση της εισφοράς επαγγελματικού κινδύνου που κατα¬ 
βάλλεται στο ΙΚΑ από την Καπνεμπορική Επιχείρηση 

«ΜΙΣΣΙΡΙΑΝ» Α.Ε. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. Δ/τος 4104/1960 
(ΦΕΚ 147) και του άρθρου 4 του Β. Δ/τος 473/1961 (ΦΕΚ 
119). 

2. Τον Νόμο 1558/1985 (ΦΕΚ 137). 

3. Το Π. Δ/γμα 374/1992 (ΦΕΚ 197). 

4. Την με αριθ. 141/15/1991 απόφαση του Δ.Σ. του ΙΚΑ, 
με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Μόνο 

Η εισφορά επαγγελματικού κινδύνου, που καταβάλλεται 
στο ΙΚΑ από την Καπνεμπορική επιχείρηση «ΜΙΣΣΙΡΙΑΝ» 
Α.Ε., που εδρεύει στην Καβάλα, μειώνεται από 1% σε 0,5% 
για το χρονικό διάστημα από 1.10.1991 έως 30.9.1992. 

Στον Υπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 15 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 50 (4) 

Τροποποίηση, συμπλήρωση, αντικατάσταση διατάξεων του 

Β.Δ. 542/3.9.1964 (Α' 156) «περί συστάσεως Ταμείου 

Αρωγής Υπαλλήλων Αστυνομίας Πόλεων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του άρθρου 27 του Ν. 2066/52 (Α' 99) «περί 
ιδρύσεως Ταμείου Αρωγής Οικονομικών Υπαλλήλων και άλ¬ 
λων τινών διατάξεων», όπως αυθεντικά ερμηνεύθηκε με τα 
άρθρα 1 και 3 του Ν. 2822/54 (Α. 78). 

2. Το άρθρο 36 παρ. 7 του Ν.Δ, 1/68 (Α' 270). 

3. Το άρθρο 27 του Ν. 2081/92 (Α' 154). 

4. Τις διατάξεις της παρ. 6 του άρθρου 1 του Π.Δ/τος 
231/86 (Α'97). 

5. Τα άρθρα 23 παρ. 1 στοιχ στ και 24 παρ. 1 και παρ. 2 
στσιχ. γ, 26 παρ. 1 και 27 παρ. 1 στοιχ. δ του Ν. 1558/1985 
(Α' 137). 

6. Το άρθρο 15 του Π.Δ. 213/92 (Α' 102). 


7. Την υπ’ αριθ. 247/11 /16.4.1992 απόφαση του Διοικητι¬ 
κού Συμβουλίου του Ταμείου. 

8. Τη γνώμη του Συμβουλίου Κοινωνικής Ασφαλίσεως, που 
διατυπώθηκε στην 14η/8.7.1992 συνεδρίαση του της ΚΖ πε¬ 
ριόδου. 

9. Το γεγονός ότι από τις διατάξεις αυτού του διατάγματος 
προκαλείται εις βάρος του προϋπολογισμού του Ταμείου 
Αρωγής Υπαλλήλων Αστυνομίας Πόλεων δαπάνη ύψους 
70.000.000 δρχ. για την οποία έχει εγγράφει στον προϋπολο¬ 
γισμό του Ταμείου πίστωση ύψους 13.000.000 δρχ. με Κ.Α. 
0622. 

10. Την αριθ. 11/1993 γνωμοδότηση του Συμβουλίου της 
Επικράτειας, μετά από πρόταση του Υπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1 

Στο τέλος του άρθρου 7 του Καταστατικού του Ταμείου 
Αρωγής Υπαλλήλων Αστυνομίας Πόλεων (Β.Δ. 542/64), όπως 
τροποποιήθηκε και ισχύει με το Β.Δ. 1022/65 (Α. 238), προ¬ 
στίθεται περίπτωση με στοιχείο ζ, ως ακολούθως: 

«ζ. Από ποσοστό δύο και μισό τοις εκατό (2,5%) επί του 
αντιτίμου των εισιτηρίων κάθε ποδοσφαιρικού αγώνα που τε¬ 
λείται στην περιοχή που αστυνομευόταν από την τέως Αστυ¬ 
νομία Πόλεων. Από το συνολικό ποσό που προκύπτει, ποσο¬ 
στό τρία τοις εκατό (3%) περιέχεται στο Επικουρικό Ταμείο 
Υπαλλήλων Πυροσβεστικού Σώματος (Ν. 4500/1966 (Α'47) 
και 271 /88/6α/21.4.66 (Β.229) κοινή απόφαση των Υπουρ¬ 
γών Οικονομικών και Δημόσιας Τάξης)». 

Άρθρο 2 

Το άρθρο 9 του Β.Δ. 542/64, αντικαθίσταται ως εξής: 

«Άρθρο 9 

Μέτοχοι 

1. Ασφαλισμένοι στο Ταμείο είναι υποχρεωτικώς: 

α) Το αστυνομικό και πολιτικό προσωπικό της Ελληνικής 
Αστυνομίας, που προέρχεται από την τέως Αστυνομία Πό¬ 
λεων, καθώς και εκείνο που υπάγεται στο Ταμείο ως προσω¬ 
πικό της τέως Αστυνομίας Πόλεων, σύμφωνα με τις διατάξεις 
του Π.Δ. 485/1987 (Α. 223). 

β) Τα μέλη της οικογένειας του ανωτέρω προσωπικού, σύμ¬ 
φωνα με τα καθοριζόμενα στο άρθρο 1 του παρόντος. 

2. Ως μέλη οικογενεΐας για την εφαρμογή του παρόντος άρ¬ 
θρου θεωρούνται: 

α) η χήρα ή ο χήρος σύζυγος. Όπου στη νομοθεσία του 
ΤΑΥΑΠ αναφέρεται η χήρα σύζυγος, νοείται και ο χήρος σύ¬ 
ζυγος. 

β) τα παιδιά φυσικά, νόμιμα, αναγνωρισθέντα, νομιμοποιη- 
θέντα και υιοθετημένα, μέχρι τη συμπλήρωση του 18ου έτους 
της ηλικίας τους και μέχρι τη συμπλήρωση του 24ου έτους της 
ηλικίας τους, εφόσον συνεχίζουν ευδόκιμα τις σπουδές τους 
σε ανώτερες ή ανώτατες σχολές αναγνωρισμένες από το 
Κράτος. 

Ανεξαρτήτως ορίου ηλικίας τα ανίκανα ή ανάπηρα για εργα¬ 
σία παιδιά, τα οποία θα έχουν κριθεί με γνωμάτευση της Ανω- 
τάτης Υγειονομικής Επιτροπής (Α.Υ.Ε.). 

Για τον υπολογισμό της ηλικίας, ως ημέρα γέννησης θεω¬ 
ρείται η 31η Δεκεμβρίου του έτους γέννησης. 

γ) Οι γονείς του αγάμου ασφαλισμένου ή βοηθηματούχου 
σε ποσοστό 5/10 ανεξάρτητα αν επιζούν καί οι δύο ή ο ένας». 

Άρθρο 3 

Το άρθρο 10 του Β.Δ. 542/64, όπως ισχύει μετά την-τροπο- 
ποίοση του με το Β.Δ. 1022/65, αντικαθίσταται ως ακολού¬ 
θως: 

«Άρθρο 10 

Δικαιούνται βοηθήματος ή επιστροφής κρατήσεων: 

1. Δικαούχοι μηνιαίου βοηθήματος από το Ταμείο οι αστυ¬ 
νομικοί και πολιτικοί υπάλληλοι, που έχουν 15 τουλάχιστον 

έτη πραγματικής ή πλασματικής ασφάλισης σ’ αυτό και έχουν 
δικαιωθεί συντάξεως από το Δήμοσιο, καθώς και τα μέλη της 
οικογένειας του αποβιώσαντος ασφαλισμένου ή δικαιουμέ- 
νου βοηθήματος, που έτυχαν συντάξεως για την ίδια αιτία από 
το Δημόσιο. 

2. Απαραίτητη προϋπόθεση για τη λήψη ολοκλήρου του 
βοηθήματος, όπως αυτό καθορίζεται στο άρθρο 11 του παρό¬ 
ντος, είναι η συμπλήρωση από το δικαιούχο 35 ετών πραγμα¬ 
τικής ασφάλισης. 

3. Για όσους έλαβαν πλήρες βοήθημα μέχρι και την 
30.6.1990, αναγνωρίζεται πραγματική ασφάλιση 25 ετών. 

4. Για όσους έλαβαν μέχρι και την 30.6.1990 βοήθημα ανά¬ 
λογο με τα έτη πραγματικής υπηρεσίας τους, τα έτη αυτά 
αναγνωρίζονται ως έτη πραγματικής ασφάλισης. 

5. Γι’ αυτούς που έγιναν βοηθπματούχοι από την 1.7.1990 
και εντεύθεν το βοήθημά τους αναπροσαρμόζεται ανάλογα 
με τα έτη πραγματικής ασφάλισης. 

6. Το βοήθημα των αναφερομένων στις παρ. 3, 4 και 5 του 
παρόντος άρθρου αναπροσαρμόζεται, με βάση τις αποδοχές 
εγγάμου με δύο τέκνα της 1.1.1992 του βαθμού τους ή της 
μισθολογικής προαγωγής τους, επί των οποίων γίνεται κρά¬ 
τηση υπέρ του Ταμείου για τα αναγνωρισμένα έτη πραγματι¬ 
κής ασφάλισης με συντελεστή 0,0023. Εάν σύμφωνα με τον 
ανωτέρω υπολογισμό προκύπτει βοήθημα μικρότερο του χο- 
ρηγουμένου, ο βοηθηματούχος λαμβάνει το παλαιό βοή¬ 
θημα. 

7. Χρόνος τουλάχιστον έξι μηνών πραγματικής ασφάλισης 
λογίζεται ως πλήρες έτος. 

8. Ο χρόνος που μεσολαβεί από την ημερομηνία διαγραφής 
μέχρι την ημερομηνία συνταξιοδότησης (τρίμηνες αποδοχές), 
λαμβάνεται ως χρόνος πραγματικής ασφάλισης, εφόσον στις 
αποδοχές αυτές γίνεται κράτηση υπέρ του Ταμείου. 

9. Όσοι από τους ασφαλισμένους στο Ταμείο εξέρχονται 
της Υπηρεσίας για οποιοδήποτε λόγο και συνταξιοδσταύνται 
από το Δημόσιο, χωρίς να συμπληρώσουν 15 έτη πραγματικής 
ασφάλισης, δικαιούνται βοηθήματος, εφόσον αναγνωρίσουν 
τον υπολειπόμενο χρόνο μέχρι συμπληρώσεως 1 δετίας (πλα¬ 
σματικός χρόνος ασφάλισης), καταβάλλοντας στο Ταμείο το 
αναλογούν ποσό κρατήσεων στις αποδοχές του τελευταίου 
μηνάς συνταξιοδότησης, εφάπαξ ή τμηματικά σε (6) ισόποσες 
μηνιαίες δόσεις. 

10. Ασφαλισμένος, στον οποίο χορηγείται σύνταξη με βάση 
τις διατάξεις του Ν. 1897/90 (Α 120) και Ν. 1977/91 (Α' 
185), δικαιούται να λάβει το προβλεπόμενο από τις διατάξεις 
των ανωτέρω νόμων βοήθημα. 

11. Σε όσους εξέρχονται της Υπηρεσίας μετά τη συμπλή¬ 
ρωση πραγματικής ασφάλισης δέκα ετών και άνω και δεν δι¬ 
καιούνται βοηθήματος, επιστρέφονται ατόκως οι κρατήσεις 
που καταβλήθηκαν στο Ταμείο, εφόοον τούτο ζητηθεί με αί¬ 
τηση του ασφαλισμένου». 

Αρθρο 4 

Οι παράγραφοι 1,2 και 5 του άρθρου 11 του Β.Δ. 542/64, 
αντικαθίσταται ως εξής: 

«1. Το βοήθημα στους ασφαλισμένους υπολογίζεται με 
βάση τις μηνιαίες αποδοχές επί των οποίων γίνεται η κράτηση 
υπέρ του Ταμείου, πολλαπλασιαζόμενες με τα έτη πραγματι¬ 
κής ασφάλισης και το συντελεστή 0,0023. 

Ανεξάρτητα από το ποσό που προκύπτει από τον ανωτέρω 
υπολογισμό, το κατώτερο ποσό μηνιαίου βοηθήματος που χο¬ 
ρηγεί το Ταμείο δεν μπορεί να είναι μικρότερο των 3.500 
δραχμών για όλους τους μετόχους (αμέσους ή εμμέσους). 

2. Το βοήθημα καταβάλλεται από την επομένη ημερομηνία 
που διεκδπηκαν οι κρατήσεις υπέρ του Ταμείου. Σε περί¬ 
πτωση θανάτου ασφαλισμένου ή του δικαιουμένου βοηθήμα¬ 
τος, το βοήθημα των μελών της οικογένειας, αρχίζει από την 
επομένη του θανάτου του ασφαλισμένου ή του δικαιουμένου 
βοηθήματος. 

5. Το βοήθημα καταβάλλεται σε κάθε δικαιούχο αυτοπρο¬ 


σώπως ή σε εξουσιοδοτημένο με υπεύθυνη δήλωση, άτομο, 
του Ν. 1599/1986, θεωρημένη για το γνήσιο της υπογραφής 
από δημόσια αρχή, η οποία θα ανανεώνεται τον μήνα Ιούνιο 
κάθε έτους. 

Το βοήθημα ανηλίκου ή ανικάνου μέλους καταβάλλεται σ’ 
αυτόν που ασκεί την πατρική εξουσία ή στον επίτροπο ή στον 
κηδεμόνα αυτού. 

Αρθρο 5 

Η παράγραφος 4 του άρθρου 12 του Β.Δ. 542/64 τροπο¬ 
ποιείται και προστίθενται παράγραφοι 5, 6 και 7, ως ακολού¬ 
θως: 

«4. Το ποσό του βοηθήματος που καταβάλλεται στα μέλη 
της οικογένειας του αποβιώσαντος ασφαλισμένου είναι ανά¬ 
λογο με τα έτη πραγματικής ασφάλισης αυτού. 

5. Τα μέλη της οικογένειας ασφαλισμένου, που συνταξιο- 
δοτύνται με βάση τις διατάξεις του Ν. 1897/1990 και 1977/ 
1991, δικαιούνται το προβλεπόμενο από τις διατάξεις αυτές 
βοήθημα. 

6. Τα μέλη της οικογένειας ασφαλισμένου, που συνχαξιο- 
δοτούνται λόγω θανάτου αυτού, στην περίπτωση που ο ασφα¬ 
λισμένος δεν είχει συμπληρώσει 15 έτη πραγματικής ασφάλι¬ 
σης, δικαιούνται βοηθήματος, εφόσον καταβάλλουν στο Τα¬ 
μείο, το αναλογούν ποσό κρατήσεων για τον υπολειπόμενο 
χρόνο ασφάλισης μέχρι συμπληρώσεως 15 ετών ασφάλισης 
στο Ταμείο, στις αποδοχές του τελευταίου μηνός συνταξιο- 
δότησης, εφάπαξ ή τμηματικά, σε έξι (6) ισόποσες μηνιαίες 
δόσεις. 

7. Ο τελών στην κατάσταση μόνιμης διαθεσιμότητας, λαμ¬ 
βάνει το δικαιούμενο βοήθημα μετά την κατάληψή του από το 
όριο ηλικίας ή τη συμπλήρωση 35ετίος». 

Άρθρο 6 

Στο τέλος του άρθρου 15 του Β.Δ. 542/64 προστίθεται 
εδάφιο δ, ως ακολούθως: 

«δ. Για την αγορά τίτλων του Ελληνικού Δημοσίου ή Κρατι¬ 
κών Τραπεζών». 

Άρθρο 7 

Η παράγραφος 2 του άρθρου 16 του Β.Δ. 542/64 τροπο¬ 
ποιείται ως ακολούθως: 

<·2. Απαγορεύεται η κατάσχεση ή εκχώρηση των βοηθημά¬ 
των που χορηγούνται από το Ταμείο ή των εισφορών που τυ¬ 
χόν επιστρέφονται στους ασφαλισμένους. Κατ’ εξαίρεση, 
επιτρέπεται με απόφαση του Διευθυντή η παρακράτηση από 
το Ταμείο ποσού μέχρι και του 1/3 του δικαιουμένου βοηθή¬ 
ματος, για την έντοκη απόσβεση οφειλής ασφαλισμένου σ’ 
αυτό, προερχομένης από οποιαδήποτε αιτία». 

Άρθρο 8 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως, με εξαίρεση τα οικονομικά 
αποτελέσματα των άρθρων 10 και 11 που επέρχονται κατά το 
πρώτο τρίμηνο καταβολής των μηνιαίων βοηθημάτων, από 
της ισχύος του παρόντος. 

Στον Υπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Δ. ΣΙΟΥΦΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Αύξηση του εφάπαξ βοηθήματος που χορηγεί το Επικουρικό 
Ταμείο Υπαλλήλων Αστυνομίας Πόλεων στους μετόχους 
του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του άρθρου 11 τουΑ.Ν. 1494/1950 (Α161) 
που κυρώθηκε με το Ν. 1593/1950 (Α' 296), όπως αντικατα- 
στάθηκε με το άρθρο 6 παρ. 3 του Ν. 3256/1955 (Α' 142). 

2. Τις διατάξεις του άρθρου 30 του Ν. 1027/1980, όπως 
αντικαταοτάθηκε και συμπληρώθηκε αντιστοίχως με το άρ¬ 
θρο 7 του Ν. 1275/1982 (Α' 100) και 43 του Ν. 1469/1984 
(Α' 111). 

3. Τις διατάξεις του άρθρου 15 του Π.Δ/τος 213/1992 (Α' 
102 ). 

4. Τις διατάξεις των άρθρων 23 παρ. 1 οτοιχ. στ, 24 παρ. 1 
και 2 στοιχ. γ, 26 παρ. 1 και 27 παρ. ι οτοιχ. δ του Ν. 1558/ 
1985 (Α 137). 

5. Τη σύμφωνη γνώμη του Δ.Σ. του Επικουρικού Ταμείου 
Υπαλλήλων Αστυνομίας Πόλεων, που διατυπώθηκε κατά τις 
651/11/1.6.1992 και 655Λ/11/2.11.1992 συνεδριάσεις 
του. 

6. Τη γνώμη του Συμβουλίου Κοινωνικής Ασφάλισης που 
λήφθηκε κατά τη 15η/1.10.1992 συνεδρίασή του της ΚΖ πε¬ 
ριόδου. 

7. Τις διατάξεις του άρθρου 29Α του Ν. 1558/1985 (Α' 
137), όπως προαετέθη με το άρθρο 27 του Ν. 2081/1992 (Α' 
154). 

8. Το γεγονός ότι το παρόν διάταγμα προκαλεί δαπάνη εις 
βάρος του προϋπολογισμού του Επικουρικού Ταμείου Υπαλ¬ 
λήλων Αστυνομίας Πόλεων ύψους 62.000.000 δρχ. για το 
τρέχον οικονομικό έτος, 100.000.000 δρχ. για το 1993 και 
200.000.000 δρχ. για το 1994 για την οποία έχει εγγράφει πί¬ 
στωση στον προϋπολογισμό του νομικού προσώπου με τα 
στοιχεία Κ.Α. 631. 

9. Την 590/1992 γνωμοδότηση ίου Συμβουλίου της Επι¬ 
κράτειας, μετά από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Το υπό του άρθρου μόνου του Π.Δ/τος 73/20.2.1992 (Α' 
35) προβλεπόμενο εφάπαξ βοήθημα του Επικουρικού Τα¬ 
μείου Υπαλλήλων Αστυνομίας Πόλεων που καταβάλλεται 
στους μετόχους του, από 2.1.1992 αυξάνεται κατά ποσοστό 
11,3%. 

Στον Υπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ ΑΣΦΑΛΙΣΕΩΝ 

Δ. ΣΙΟΥΦΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 52 (6) 

Αναγνώριση ισοτιμίας επαγγελματικών προσόντων δικηγό¬ 
ρων, σύμφωνα με την οδηγία 89/48/ΕΟΚ του Συμβουλίου 
των Ευρωπαϊκών Κοινοτήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 "Εφαρ¬ 


μογή του κοινοτικού δικαίου», όπως τροποποιήθηκε από τα 
άρθρα 6 του Ν. 1440/1984 «συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού Εφο¬ 
διασμού ΕΥΡΑΤΟΜ» (Α/70) και 7 του Ν. 1775/1988 «Εται¬ 
ρείες παροχής επιχειρηματικού κεφαλαίου και άλλες διατά¬ 
ξεις» (Α/101), καθώς και του άρθρου 65 του Ν. 1892/1990 
«για τον εκσυγχρονισμό και την ανάπτυξη και άλλες διατάξεις» 
(Α 101). 

2. Τις διατάξεις του άρθρου 29Α του Ν. 1558/1985, όπως 
προσετέθη με το άρθρο 27 του Ν. 2081/1992 (Α 154). 

3. Την αριθ. Υ.1935/3.12.92 κοινή απόφαση του Πρωθυ¬ 
πουργού και του Υπουργού Εθνικής Οικονομίας «καθορισμός 
αρμοδιοτήτων των Υφυπουργών Εθνικής Οικονομίας» (Β 
726). 

4. Τις διατάξεις του Ν.Δ. 3026/1954 «περί του Κωδικός 
των Δικηγόρων» (Α 300), όπως τροποποιήθηκε και ισχύει σή¬ 
μερα. 

5. Την αριθ. πρωτ. 116955/12.11.1992 βεβαίωση του 
Υπουργείου Δικαιοσύνης, από την οποία προκύπτει η μη πρό¬ 
κληση από την έκδοση του παρόντος διατάγματος δαπάνης 
σε βάρος του κρατικού προϋπολογισμού. 

6. Τις αριθ. 37/1992 και 526/1992 γνωμοδοτήσεις του 
Συμβουλίου της Επικροτείας, μετά από πρόταση των Υπουρ¬ 
γών Εθνικής Οικονομίας και Δικαιοσύνης, αποφασίζουμε: 

Άρθρο 1 
Σκοπός. 

Σκοπός της εκδόσεως του παρόντος διατάγματος είναι η 
αναγνώριση ισοτιμίας επαγγελματικών προσόντων δικηγό¬ 
ρων, σύμφωνα με την οδηγία 89/48/ΕΟΚ του Συμβουλίου 
των Ευρωπαϊκών Κοινοτήτων «σχετικά με ένα γενικό σύστημα 
αναγνώρισης των διπλωμάτων τριτοβάθμιας εκπαίδευσης, 
που πιστοποιούν επαγγελματική εκπαίδευση ελάχιστης διάρ¬ 
κειας τριών ετών» που δημοσιεύθηκε στην ελληνική γλώσσα 
στην επίσημη εφημερίδα των Ευρωπαϊκών Κοινοτήτων (Ε.Κ.) 
(ί_ 19/1989 σελ. 16). 

ΚΕΦΑΛΑΙΟ Α' 

Άρθρο 2 

(άρθρο 1 της Οδηγίας 89/48) 

Ορισμοί. 

Για τους σκοπούς του παρόντος: 

1. Δίπλωμα νοείται η άδεια ασκήσεως επαγγέλματος ή 
οποιοδήποτε πιστοποιητικά ή άλλος τίτλος, από τον οποίο 
προκύπτει ότι ο κάτοχός του διαθέτει τα απαιτούμενα επαγ¬ 
γελματικά προσόντα για να ασκήσει το επάγγελμα του δικη¬ 
γόρου υπό μία από τις ονομασίες της παραγράφου 2 του άρ¬ 
θρου 2 του Π.Δ. 258/1987, σε κράτος μέλος των Ευρωπαϊ¬ 
κών Κοινοτήτων, αρμόδια αρχή του οποίου το χορήγησε. 

Το δίπλωμα αυτό προϋποθέτει ότι: 

α) Ο κάτοχός του παρακολούθησε με επιτυχία κύκλο σπου¬ 
δών μετά τη δευτεροβάθμια εκπαίδευση, διάρκειας τουλάχι¬ 
στον τριών ετών ή ισοδύναμης διάρκειας με ελαστική παρακο¬ 
λούθηση σε πανεπιστήμιο ή ανώτατο εκπαιδευτικό ίδρυμα ή 
άλλο ίδρυμα του αυτού εκπαιδευτικού επιπέδου και άτι ολο¬ 
κλήρωσε την επαγγελματική εκπαίδευση που κατά περί¬ 
πτωση απαιτείται επιπλέον του κύκλου σπουδών μετά τη δευ¬ 
τεροβάθμια, και 

β) Η εκπαίδευση έχει πραγματοποιηθεί κατά το μεγαλύ¬ 
τερο μέρος σε κράτος μέλος ή ο κάτοχος του διπλώματος έχει 
τριετή επαγγελματική πείρα που βεβαιώνεται από το κράτος 
μέλος το οποίο έχει αναγνωρίσει το δίπλωμα τρίτης χώρας. 

Εξομοιώνεται προς το ανωτέρω δίπλωμα οποιοδήποτε πι¬ 
στοποιητικό ή άλλος τίτλος κράτους μέλους πιστοποιεί εκπαί¬ 
δευση που έχει πραγματοποιηθεί εντός της Κοινότητας, ανα¬ 
γνωρίζεται από αρμόδια αρχή του εν λόγω κράτους μέλους ως 

ισοτίμου επιπέδου και παρέχει τα ίδια δικαιώματα άσκησης 
του επαγγέλματος υπό μία από τις ονομασίες της παραγρά¬ 
φου 2 του Π. Δ/τος 258/1987. 

2. Επαγγελματική πείρα νοείται η νόμιμη και πραγματική 
άσκηση του επαγγέλματος υπό μία από τις ονομασίες της 
παρ. 2 το άρθρου 2 του Π.Δ. 258/1987 σε ένα κρότος μέλος. 

3. Δοκιμασία επάρκειας νοείται ο έλεγχος που αφορά απο¬ 
κλειστικά τις επαγγελματικές γνώσεις του αιτούντος προκει- 
μένου να εκτιμηθεί η ικανότητά του να ασκήσει το επάγγελμα 
του δικηγόρου στην Ελλάδα, συνεκτιμώμενου και του γεγονό¬ 
τος ότι ο αϊτών δικαιούται να ασκεί στο κράτος μέλος καταγω¬ 
γής ή προέλευσής του το επάγγελμα υπό μία από τις ονομα¬ 
σίες της παρ. 2 του άρθρου 2 του Π.Δ. 258/1987. 

Αρθρο 3 

(άρθρο 2 της Οδηγίας 89/48) 

Πεδίο εφαρμογής. 

Το παρόν Προεδρικό Διάταγμα εφαρμόζεται στους Έλλη¬ 
νες υπηκόους και στους υπηκόους των λοιπών κρατών μελών 
της Ε.Κ., οι οποίοι δικαιούνται να ασκούν τις επαγγελματικές 
τους δραστηριότητες σε κρότος μέλος υπό μία από τις ονομα¬ 
σίες που ορίζονται στην παρ. 2 του άρθρου 2 Π.Δ. 258/1987 
και ζητούν να ασκήσουν το επάγγελμα του δικηγόρου στην 
Ελλάδα, εφόσον δεν έχουν αποκτήσει το δίπλωμα της παρ. 1 
του άρθρου 2 του παρόντος στην Ελλάδα και δεν έχουν ασκή¬ 
σει ήδη το επάγγελμα αυτό στην Ελλάδα. 

Άρθρο 4 

(άρθρο 3 της Οδηγίας 89/48) 

Άσκηση επαγγέλματος στην Ελλάδα. 

Η Μόνιμη Επιτροπή του άρθρου 7 του παρόντος δεν δϋνα- 
ται να αποκλείσει τον αιτούντα από τη συμμετοχή του στη δο¬ 
κιμασία επάρκειας, εφόσον ο αϊτών κατέχει το δίπλωμα του 
άρθρου 2 παρ. 1 του παρόντος που έχει ληφθεί σε άλλο κρά¬ 
τος μέλος και απαιτείται για την άσκηση του επαγγέλματος σ' 
αυτό το κράτος μέλος. 

Άρθρο 5 

(άρθρο 6 της Οδηγίας 89/48) 

Αποδεικτικά στοιχεία. 

Ως πιστοποιητικό ποινικού μητρώου ή πιστοποιητικού που 
αναστέλλει ή απαγορεύει την άσκηση ενός νομοθετικά κατο¬ 
χυρωμένου επαγγέλματος σε περίπτωση σοβαρού επαγγελ¬ 
ματικού παραπτώματος ή ποινικού αδικήματος, θεωρείται το 
οικείο πιστοποιητικό που έχει εκδοθείαπό τις αρμόδιες αρχές 
του κράτους μέλους καταγωγής ή προέλευσης, το οποίο προ¬ 
σκομίζει Έλληνας υπήκοος άλλου κράτους μέλους που επι¬ 
θυμεί να ασκήσει το επάγγελμα αυτό στην Ελλάδα, σύμφωνα 
με το άρθρο 2 του Π. Δ/τος 530/1991 «διευκόλυνση της 
ασκήσεως του δικαιώματος εγκαταστάσεως και της ελεύθε¬ 
ρης παροχής υπηρεσιών» (Α 205). 

Άρθρο 6 

(άρθρο 7 της Οδηγίας 89/48) 

Δικαίωμα χρήσεως τίτλων. 

Σε όσους ασκούν κατά τους όρους του παρόντος διατάγμα¬ 
τος το επάγγελμα του δικηγόρου στην Ελλάδα, η Επιτροπή 
αναγνωρίζει: 

α) Το δικαίωμα να φέρουν τον τίτλο του δικηγόρου. 

β) Το δικαίωμα να χρησιμοποιούν το νόμιμο ακαδημαϊκό τί¬ 
τλο, τον οποίο απέκτησαν στο κράτος μέλος καταγωγής ή 
προέλευσης και ενδεχομένως την σύντμησή του στη γλώσσα 
του κράτους αυτού. Ο τίτλος αυτός πρέπει να συνοδεύεται 
από το όνομα και τον τόπο του εκπαιδευτικού ιδρύματος που 
τον έχει χορηγήσει. 


ΚΕΦΑΛΑΙΟ Β’ 

Άρθρο 7 
Όργανα. 

1. Συνιστάται Μόνιμη Επιτροπή για τη διεξαγωγή της δοκι¬ 
μασίας επάρκειας του άρθρου 2 παρ. 3 του παρόντος. Η Μό¬ 
νιμη Επιτροπή έχει έδρα την Αθήνα και λειτουργεί στα γρα¬ 
φεία του Δικηγορικού Συλλόγου Αθηνών. Είναι πενταμελής 
και συγκροτείται με απόφαση του Υπουργού Δικαιοσύνης από 
ένα Πρόεδρο Εφετών Αθηνών, ως Πρόεδρο, και τον αναπλη¬ 
ρωτή του, οι οποίοι ορίζονται κατά το άρθρο 15 του Ν. 1756/ 
1988 («Κώδικας οργανισμού δικαστηρίων και κατάσταση δι¬ 
καστικών λειτουργών», Α/35), ένα καθηγητή Νομικού Τμήμο- 
τος ΑΕΙ και τον αναπληρωτή του και τους Προέδρους των Δι¬ 
κηγορικών Συλλόγων Αθηνών, Θεσσαλονίκης και Πειραιώς 
και τους αναπληρωτές τους, οι οποίοι ορίζονται από το Διοι¬ 
κητικό Συμβούλιο του οικείου Δικηγορικού Συλλόγου. Σε πε¬ 
ρίπτωση που ο αϊτών επιθυμεί την εγγραφή του σε διαφορε¬ 
τικό από τους πιο πάνω τρεις Δικηγορικούς Συλλόγους, στην 
Επιτροπή μετέχει, αντί του Προέδρου του Δικηγορικού Συλ¬ 
λόγου Πειραιώς, ο Πρόεδρος του οικείου Δικηγορικού Συλλό¬ 
γου ή ο αναπληρωτής του, σύμφωνα με τα ανωτέρω. 

Γραμματέας της Επιτροπής ορίζεται υπάλληλος του Δικη¬ 
γορικού Συλλόγου Αθηνών, πτυχιούχος Νομικής. Η θητεία 
των μελών της Επιτροπής και του Γραμματέως είναι τριετής. 
Εάν, διαρκοϋσης της θητείας, το τακτικό ή αναπληρωματικό 
μέλος απωλέσει την ιδιότητα του μέλους, αντικαθίσταται 
κατά την αυτή διαδικασία γιο το υπόλοιπο της θητείας. 

2. Η δοκιμασία επάρκειας διενεργείται δύο φορές κατ’ έτος 
και συγκεκριμένα στο τελευταίο δεκαήμερο των μηνών Μαρ¬ 
τίου και Σεπτεμβρίου στο Δικηγορικό Σύλλογο Αθηνών. Η 
ακριβής ημέρα της δοκιμασίας ορίζεται με απόφαση του Διοι¬ 
κητικού Συμβουλίου του Συλλόγου αυτού, ο οποίος με ανα¬ 
κοίνωσή του γνωστοποιεί την ακριβή ημέρα και ώρα διενερ- 
γείας της δοκιμασίας και όλες πς σχετικές λεπτομέρειες. Η 
ανακοίνωση αναρτάται στα γραφεία του Δικηγορικού Συλλό¬ 
γου Αθηνών και με εντολή του Προέδρου της Επιτροπής κοι¬ 
νοποιείται στα μέλη της δεκαπέντε (15) ημέρες πριν από την 
ημέρα διενεργείας της δοκιμασίας. 

Άρθρο 8 

Υποβολή πιστοποιητικών. 

1. Για τη συμμετοχή του στη δοκιμασία επάρκειας ο ενδια¬ 
φερόμενος υποβάλλει, μέχρι τέλους Φεβρουάριου ή μέχρι τέ¬ 
λους Αυγοϋστου αντιστοίχως, αίτηση αναγνωρίοεως επαγ¬ 
γελματικών προσόντων στην Επιτροπή του άρθρου 7 του πα¬ 
ρόντος με τα κατωτέρω πιστοποιητικό; 

α) Έγγραφο δημόσιας ή δημοτικής αρχής, από το οποίο να 
αποδεικνϋεται η ιθαγένεια κρότους μέλους. 

β) Αντίγραφο τίτλου σπουδών ή αντίστοιχο πιστοποιη¬ 
τικό. 

γ) Πιστοποιητικό σπουδών. 

δ) Πιστοποιητικό του άρθρου 5 του παρόντος. 

ε) Πιστοποιητικό υπηρεσιακών μεταβολών από το δικηγο¬ 
ρικό σύλλογο του κράτους προελεύσεως. Το πιστοποιητικό 
πρέπει να αναφέρει το σκοπό για τον οποίο εκδίδεται και κατ’ 
ελάχιστον να περιέχει τα του διορισμού του αιτούντος, των 
προαγωγών του και των ενδεχομένων πειθαρχικών ποινών, με 
συνοπτική αναφορά στο πειθαρχικό αδίκημα για το οποίο η 
ποινή. 

2. Στην περίπτωση κατά την οποία δεν αποδεικνϋεται από 
τα ανωτέρω πιστοποιητικό τριετής επαγγελματική εμπειρία 
σε κρΟτος μέλος, ο αϊτών προσκομίζει και πιστοποιητικό από 
το οποίο προκύπτει ότι το μεγαλύτερο μέρος των σπουδών 
του έχει πραγματοποιηθεί στην Κοινότητα. 

Άρθρο 9 

Δοκιμασία επάρκειας. 

1. Η δοκιμαοία επάρκειας είναι γραπτή και προφορική στην 

ελληνική γλώσσα. Στη γραπτή δοκιμασία ο υποψήφιος εξετά¬ 
ζεται υποχρεωτικής στο Αστικό Δίκαιο και την Πολιτική Δικο¬ 
νομία και επιλεκτικής σε έναν από τους ακόλουθους κλάδους 
δικαίου: 

α) Στοιχεία Συνταγματικού και Διοικητικού Δικαίου, 
β) Εμπορικό Δίκαιο. 

2. Στην προφορική δοκιμασία ο υποψήφιος εξετάζεται 
υποχρεωτικής: 

Α) Στον κλάδο του δικαίου που δεν επέλεξε κατά τη γραπτή 
δοκιμασία. 

Β> Σε στοιχεία του Κώδικα Δικηγόρων και δεοντολογίας του 
δικηγορικού λειτουργήματος, και 
Γ) Επιλεκτικής οε μία από τις ακόλουθες ενότητες: 
α) Στοιχεία Ποινικού Δικαίου και Ποινικής Δικονομίας, 
β) Στοιχεία Εργατικού Δικαίου. 

Επιτυχών θεωρείται αυτός που συγκέντρωσε στη γραπτή 
και προφορική δοκιμασία μέσο όρο βαθμολογίας 6 με άριστα 
το 10 οε όλα τα μαθήματα, χωρίς η γλωσσική του απόδοση ν’ 
αποτελέσει αυτοτελή λόγο απόρριψής του. 

3. Ο αποτυγχάνων στη δοκιμασία επάρκειας μπορεί να με- 
τάσχει σε προσεχείς δοκιμασίες. 

Αρθρο 10 

Διορισμός. 

Ο επιτυχών στην πιο πάνω δοκιμασία διορίζεται δικηγόρος 
στο οικείο Πρωτοδικείο με απόφαση του Υπουργού Δικαιοσύ¬ 
νης σύμφωνα με το άρθρο 20 του Κώδικα Δικηγόρων. Εάν 
όμως έχει δικηγορία άνω των 4 ετών στο κράτος μέλος προε- 
λεύσεως, μετά την απόφαση του Διοικητικού Συμβουλίου του 
οικείου συλλόγου, που λαμβάνεται κατ' ανάλογη εφαρμογή 
του άρθρου 36 του Κώδικα Δικηγόρων, διορίζεται με αίτησή 
του δικηγόρος στο Εφετεϊο και, εφόσον έχει δικηγορία άνω 
των θ ετών, στον Άρειο Πάγο. 

Αρθρο 11 

Εξομοίωση. 

Ο δικηγόρος που διορίζεται σύμφωνα με τα ανωτέρω, εξο¬ 
μοιώνεται με τον κατά το Ελληνικό Δίκαιο δικηγόρο και υπά¬ 
γεται κατά τα λοιπά στις σχετικές διατάξεις του Κώδικα Δικη¬ 
γόρων. 

Αρθρο 12 

Η ισχύς του παρόντος διατάγματος αρχίζει από της δημο¬ 
σιεύσεις του στην Εφημερίδα της Κυβερνήσεως. 

Στην Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Ιανουάριου 1993 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΔΙΚΑΙΟΣΥΝΗΣ 

ΚΩΝ/ΝΟΣ ΔΟΥΣΗΣ ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(7) 

Πράξη 23 της 11 Φεβρουάριου 1993 
' Εγκριση της 2069966/2.2.1993 κοινής απόφασης των Υφυ¬ 
πουργών Εθνικής Οικονομίας και Οικονομικών «Εισφορά 
υπέρ του Ν. 128/75 από τη διενέργεια συμβάσεων επιχει¬ 
ρηματικών απαιτήσεων». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 


β) Του Ν. 128/75 (άρθρο 1) «περί τροποποιήσεως και συ- 
μπληρώσεως διατάξεων τινών αναφερομένων εις την λει¬ 
τουργίαν του χρηματοδοτικού συστήματος», και 

γ) του Ν. 1266/82 «όργανα ασκήσεως της νομισματικής, πι¬ 
στωτικής και συναλλαγματικής πολιτικής και άλλες διατά¬ 
ξεις». 

2. Το 2006488/9.2.1993 έγγραφο του Υπουργείου Οικο¬ 
νομικών (Γ.Λ.Κ.), με το οποίο διαβιβάσθηκε η αριθ. 2069966/ 
2.2.1993 κοινή απόφαση των Υφυπουργών Εθνικής Οικονο¬ 
μίας και Οικονομικών για έγκριση από το Υπουργικά Συμβού¬ 
λιο. 

3. Την προφορική εισήγηση του Υπουργού Εθνικής Οικο¬ 
νομίας και Οικονομικών, αποφασίζει: 

Την έγκριση της 2069966/2.2.1993 κοινής απόφασης των 
Υφυπουργών Εθνικής Οικονομίας και Οικονομικών, η οποία 
έχει ως ακολούθως: 

«Εισφορά υπέρ του Ν. 128/75 από τη διενέργεια συμβάσεων 
επιχειρηματικών απαιτήσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Το Ν. 128/75 «περί τροποποιήσεως και συμπληρώσεως 
διατάξεων τινών αναφερομένων εις την λειτουργίαν του χρη¬ 
ματοδοτικού συστήματος». 

β) Το Ν. 876/79 «περί τροποποιήσεως και συμπληρώσεως 
διατάξεων αναφερομένων εις την ανάπτυξη της κεφαλαιαγο¬ 
ράς». 

γ) Το Ν. 1266/82 «περί οργάνων ασκήσεως της Νομισματι¬ 
κής, Πιστωτικής και Συναλλαγματικής Πολιτικής και άλλες 
διατάξεις». 

δ) Τις ΠΔ/ΤΕ αρ. 959/10.3.87 και 1117/30.7.87. 

ε) Το Ν. 1905/90 «για τη σύμβαση πρακτορείας επιχειρη¬ 
ματικών απαιτήσεων και άλλες διατάξεις». 

στ) Την αριθ. Υ. 1847/1078399/000/7.8.1992 απόφαση 
του Πρωθυπουργού και Υπουργού Οικονομικών «ανάθεση αρ¬ 
μοδιοτήτων Υπουργού Οικονομικών στον Υφυπουργό Οικο¬ 
νομικών» και την αριθ. Υ. 1935/3.12.1992 απόφαση του Πρω¬ 
θυπουργού και Υπουργού Εθνικής Οικονομίας «καθορισμός 
αρμοδιοτήτων Υφυπουργών Εθνικής Οικονομίας», αποφασί¬ 
ζουμε: 

-Καθορίζουμε από 1.1.1993 το ποσοστό εισφοράς υπέρ 
του προβλεπομένσυ από το άρθρο 1 παρ. 1 του Ν. 128/75 
κοινού λογαριασμού, για χρηματοδοτήσεις από τη διενέργεια 
συμβάσεων πρακτορείας επιχειρηματικών απαιτήσεων, σε 
ένα δωδέκατο τοις χιλίοις (1/12%ο) μηνιαίως. 

-Εξουσιοδοτούμε την Τράπεζα Ελλάδος να ρυθμίζει κάθε 
θέμα που αφορά στην εφαρμογή της απόφασης αυτής. 

-Η μείωση εσόδων του λογαριασμού του Ν. 128/75 που θα 
προκύψει από την εφαρμογή της παρούσας απόφασης θα 
επιβαρύνει τον Κρατικό Προϋπολογισμό μόνο αε περίπτωση 
ελλειμματικότητάς του. Το ύψος της επιβάρυνσης δεν είναι 
δυνατά να εκτιμπθεϊ. 

-Η απόφαση αυτή θα πρέπει να τύχει της έγκρισης του 
Υπουργικού Συμβουλίου με απόφασή του, που θα δημοσιευ- 
θείστην Εφημερίδα της Κυβερνήσεως σύμφωνα με το άρθρο 
1 του Ν. 128/75. 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

Από τις διατάξεις αυτής της απόφασης προκαλείται δαπάνη 
το ύψος της οποίας δεν μπορεί να προσδιοριστεί και η οποία 
θα καλυφθεί από τα έσοδα του λογαριασμού του Ν. 128/75. 
Σε περίπτωση ελλειμματικότητάς του ανωτέρω λογαριασμού 
η επιπλέον δαπάνη θα καλυφθεί από τον Κρατικό Προϋπολο¬ 
γισμό (ΚΑΕ 2151). 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η Πράξη αυτή να δημοσιευθεϊ στην Εφημερίδα της Κυβερ- 
νήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-Φ- 

( 8 ) 

Πράξη 24 της 11 Φεβρουάριου 1993 
Παράταση λειτουργίας θερινού κινηματογράφου σε κοινό¬ 
χρηστο χώρο της Πλατείας I. Δροσοπούλου του Δήμου Φι¬ 
λοθέης Αττικής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις της παραγράφου 2 του άρθρου 1 του Ν.Δ. 
917/1971 «περί εγκατσστάσεως δημοσίων εν γένει θεαμά¬ 
των εις κοινοχρήστους χώρους». 

β) Την αριθ. 142/22.12.1988 Πράξη του, με την οποία πα¬ 
ρατέθηκε έως 31.12.1992, κατ’ εξαίρεση, η λειτουργία του 
θερινού κινηματογράφου ΦΙΛΟΘΕΗ, που βρίσκεται στον κοι¬ 
νόχρηστο χώρο της Πλατείας ίωάννου Δροσοπούλου, της 
τότε Κοινότητας και νυν Δήμου Φιλοθέης Αττικής. 

γ) Την 172/26.8.1992 απόφαση του Δημοτικού Συμβου¬ 
λίου του Δήμου Φιλοθέης, με την οποία ζητείται η παράταση 
της λειτουργίας του κινηματογράφου ΦΙΛΟΘΕΗ, από 
1.1.1993 έως 31.12.1996. 

δ) Την 2992/543/1.2.1993 εισήγηση του Υπουργού Περι¬ 
βάλλοντος, Χωροταξίας και Δημοσίων Έργων, για παράταση 
της λειτουργίας του θερινού κινηματογράφου ΦΙΛΟΘΕΗ, 
αποφασίζει: 

Την παράταση κατ’ εξαίρεση, της λειτουργίας του θερινού 
κινηματογράφου της Πλατείας Ιωάννου Δροσοπούλου του 
Δήμου Φιλοθέης Αττικής, για τέσσερα (4) χρόνια ακόμη, δη¬ 
λαδή για το χρονικό διάστημα από 1.1.1993 έως 
31.12.1996. 


Η ισχύς αυτής της Πράξης αρχίζει με τη δημοσίευσή της 
στην Εφημερίδα της Κυβερνήσεως. 

Η Πράξη αυτή να δημοσιευθεϊ στην Εφημερίδα της Κυβερ¬ 
νήσεως. 

0 Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

ΑΝΑΚΟΙΝΩΣΕΙΣ 

Ο) 

Ανακοίνωση για τη θέση σε ισχύ της Συμφωνίας Ελλάδος - 
Κύπρου για την αμοιβαία προώθηση και προστασία των 
επενδύσεων (Αθήνα, 30.3.1992). 

Το Υπουργείο Εξωτερικών ανακοινώνει ότι την 26 Ιανουά¬ 
ριου 1993 έλαβε χώρα στη Λευκωσία η ανταλλαγή των εγγρά¬ 
φων επικυρώσεως της Συμφωνίας μεταξύ των Κυβερνήσεων 
της Ελληνικής Δημοκρατίας και της Κυπριακής Δημοκρατίας 
για την αμοιβαία προώθηση και προστασία των επενδύσεων, η 
οποία υπογράφηκε στην Αθήνα στις 30 Μαρτίου 1992. 

Η παραπάνω Συμφωνία, η οποία κυρώθηκε από τη Χώρα 
μας με τον αριθ. 2100/1992 Νόμο, που δημοσιεύθηκε στο 
ΦΕΚ 191/Α72.12.1992, θα τεθεί σε ισχύ, σύμφωνα με τη 
διάταξη του άρθρου 12 παρ. 1 αυτής, την 26η Φεβρουάριου 
1993. 

Αθήνα, 2 Φεβρουάριου 1993 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



